Dôvodová správa

Predložený návrh na zmenu Rokovacieho poriadku Miestneho zastupiteľstva Mestskej časti Košice - Sídlisko KVP v § 7 a § 8 vyplynul z aplikačnej praxe.

V § 7 ods. 3

navrhujeme skrátiť lehotu najneskôr 10 dní na doručovanie pozvánky s programom rokovania a kompletnými materiálmi pred rokovaním miestneho zastupiteľstva starostovi, zástupcovi starostu, prednostovi, kontrolórovi, príslušným vedúcim oddelení a poslancom miestneho zastupiteľstva - na lehotu najneskôr 9 dní.

V § 8 ods. 1, prvá veta

navrhujeme skrátiť lehotu najmenej 10 dní na oznámenie a zverejnenie návrhu programu rokovania starostom pred zasadnutím miestneho zastupiteľstva na úradnej tabuli a na internetovej stránke mestskej časti - na lehotu najmenej 9 dní.

Z uvedeného návrhu na zmenu vyplýva, že pozvánku a materiály na rokovanie miestneho zastupiteľstva bude miestny úrad z praktických dôvodov expedovať a zverejňovať v pondelok namiesto piatku, keďže stály termín zasadnutí je určený na stredu.

Spoločné a záverečné ustanovenia upravujú termín schválenia a účinnosti navrhovanej zmeny rokovacieho poriadku.

Podľa § 19 ods. 1 Rokovacieho poriadku Miestneho zastupiteľstva Mestskej časti Košice -Sídlisko KVP, rokovací poriadok, zmeny a doplnky rokovacieho poriadku schvaľuje miestne zastupiteľstvo trojpätinovou väčšinou všetkých poslancov.

Spracovala:

JUDr. Magdaléna Balážová,

právne oddelenie